Taller de percussió per a la colla jove Percunautes de Santa Cristina | Ajuntament de Santa Cristina d'Aro
Taller de percussió per a la colla jove Percunautes de Santa Cristina
L’àrea de Joventut de l’Ajuntament de Santa Cristina d’Aro organitza al llarg del mes de juliol un nou taller de percussió gratuït per a jove que vulguin incorporar-se a la Colla Jove Percunautes del municipi. L’únic requisit que es demana és que els interessats tinguin 12 o més anys. A part dels assajos, que es faran a les tardes a la Zona Jove, els participants actuaran a la VIII Timbalada Ganxona de Sant Feliu de Guíxols del 6 de juliol, a la cercavila de la Festa Major del barri del Pont Major de Girona del 19 de juliol i, finalment, a la cercavila de la Festa Major de Santa Cristina del 22 de juliol.
El taller començarà el 5 de juliol i continuarà els dies 9, 11, 15, 17 i 18 de 17 a 19 hores a la Zona Jove. Per poder participar-hi cal fer una inscripció prèvia. Es pot fer trucant al telèfon 606 469 584 o al correu electrònic Aquesta adreça de correu-e està protegida dels robots de spam.Necessites Javascript habilitat per veure-la..
La colla jove Percunautes, que compta amb el suport de l’àrea municipal de Joventut, està integrada per joves de 12 a 16 anys, sota la direcció del músic i percussionista simfònic Andreu Vilar. Pecunautes, a part de participar en la cercavila de la festa major, també ho fa a les rues dels Reis Mags i del Carnaval Infantil, sense oblidar les actuacions a d’altres municipis com Llagostera o Calonge.
La participació a la Timbalada Ganxona representarà el millor aparador on exhibir-se, juntament amb d’altres colles de percussió de tot Catalunya. Per la seva banda, la cercavila de la Festa Major de Santa Cristina del dia 23 tindrà lloc entre les 19,30 i les 21 hores i comptarà també amb els gegants i cap grossos.